Sjekk disse gavepakkene
Gjermund Aasen hadde utliknet med en perle av en scoring like etter pause, og brakt balanse i kampen etter et ulykksalig Tromsø-selvmål før pause, da Lekström gjorde kvelden i Stavanger blytung for seg selv og lagkameratene. Helt upresset spilte han ballen til Veton Berisha - og ikke Simen Wangberg. Berisha fikk det lett med å score 2-1 til hjemmelaget. – Forferdelig. Jeg tenker at jeg skal bidra til å skape en overgang for oss, men burde selvfølgelig burde bare meid ut ballen. Jeg trodde rett og slett at jeg var bedre enn jeg er. Det var veldig tungt å se Berisha score, og jeg måtte bare be lagkameratene om unnskyldning etterpå. Vi taper denne kampen på personlige feil, sier Lekström. VG-lupen: Derfor tror vi Tromsø blir nummer 11Trener Steinar Nilsen er, ikke overraskende, enig. – Jeg mener vi gjør en veldig bra bortekamp, men det blir vanskelig når vi gir dem to så store gavepakker. Vi er forferdelig nedfor nå. På det tidspunktet Benny Lekström er uheldig, synes jeg vi er veldig godt inne i kampen. Så gir vi dem poengene, sier Nilsen. – Hva sier du til Lekström etter noe slikt? – Minst mulig. En god leder bygger opp sine spillere. Benny vet utmerket godt hva han har gjort. – Spiller han neste kamp? – Jeg vil ikke si annet enn at det er konkurranse om keeperplassen. Vi henger ikke ut noen på en enkeltsituasjon, det er ikke slik vi jobber i Tromsø, sier Nilsen, som har hentet den unge keeperen Pål Vestly Heigre fra Vikings keeperfabrikk nylig.For Veton Berisha var gavepakken fra Lekström kjærkommen. Spissen hadde en horribel fjorårssesong, med bare én scoring. – Jeg fikk høre at i pausen at min bror hadde scoret for Salzburg, og det er deilig å kunne følge opp. Jeg trengte denne scoringen. Viking også, sier Berisha. Han har kontrakt som går ut allerede til sommeren, men hevder at han tenker lite på framtiden sin nå. – Jeg er mer avslappet enn lenge. Derfor føler jeg meg mye bedre enn jeg gjorde i fjor, sier Berisha. Viking punkterte kampen helt da 18 år gamle Zymer Bytyqi scoret sitt første mål i tippeligaen i sin kamp nummer 29. – Jeg husker ikke hvordan målet kom. Jeg klarer ikke å beskrive hva jeg følte heller. Dette har vært en drøm for meg siden jeg var 13, sier Bytyqi. VG-lupen: Derfor tror vi Viking blir nummer 8
(Viking - Trømsø 3-1) Keeper Benny Lekström innrømmer at han trodde han var bedre enn han var da han serverte Veton Berisha og Viking seieren i Stavanger. Lekström innrømmer at han trodde han var bedre enn han var da han serverte Veton Berisha og Viking seieren i Stavanger.